ટી-શર્ટ : જૂના ટી-શર્ટને નવો લુક આપવા માટે એને ડાઇ કરાવી શકાય. જો લાઇટ કલરનું ટી-શર્ટ હશે તો જ ડાઇ થઈ શકશે. એક જ કલરની ડાઇ કરાવવા કરતાં શેડેડ કરાવવી. એટલે કે ડાઇમાં બેથી ત્રણ કલરનો ઉપયોગ કરવો. જો ડાર્ક શેડનું ટી-શર્ટ હોય તો એમાં સ્ટોનવર્ક કરી અલગ લુક આપી શકાય. જો ડાર્ક શેડના ટી-શર્ટનો કલર બરાબર હોય અને ટી-શર્ટની પ્રિન્ટ ઝાંખી થઈ ગઈ હોય તો માત્ર પ્રિન્ટને હાઇલાઇટ કરવી એટલે કે પ્રિન્ટને હૅન્ડવર્ક કરીને થોડો ઉઠાવ આપવો અથવા તો કટવર્ક પણ કરી શકાય. જો ફુલ સ્લીવનું ટી-શર્ટ હોય તો સ્લીવમાંથી એને કાપી લેવું. જો હિપ-લેન્ગ્થનું હોય તો એને નીચેથી કાપી શકાય તેમ જ અલગ શેપ પણ આપી શકાય. જો પ્લેન ટી-શર્ટ હોય તો બ્લૉક-પ્રિન્ટ કે હૅન્ડ-પ્રિન્ટ કરી શકાય.